

**Gradsko vijeće**

KLASA: 350-02/19-01/02

URBROJ:2186/18-02/1-19-1

Ludbreg, 6. prosinca 2019. g.

*-PRIJEDLOG*

Na temelju članka 12. i 38. Zakona o sustavu strateškog planiranja i upravljanja razvojem Republike Hrvatske (Narodne novine broj 123/17) i članka 33. Statuta Grada Ludbrega (Službeni vjesnik Varaždinske županije br. 23/09, 17/13, 40/13- pročišćeni tekst, 12/18, 55/18-pročišćeni tekst, 40/19), Gradsko vijeće Grada Ludbrega na 17. Sjednici održanoj 6. prosinca 2019.godine, donosi slijedeću

**O D L U K U**

**O izradi Strategije razvoja Grada Ludbrega 2021.-2027.**

I.

Gradsko vijeće Grada Ludbrega daje suglasnost za izradu temeljnog planskog dokumenta Strategije razvoja Grada Ludbrega za razdoblje 2021.- 2027. godine (dalje: Strategija razvoja).

II.

Strategijom razvoja Grada Ludbrega utvrdit će se razvojni ciljevi usmjereni prema društveno- gospodarskom razvoju Grada te identificirati ključni razvojni projekti Grada.

III.

Ovlašćuje se gradonačelnik Grada Ludbrega za osnivanje i imenovanje članova savjetodavnih i/ili radnih tijela zaduženih za pripremu i izradu dokumenata u skladu s ovom Odlukom.

IV.

Za provedbu ove Odluke zadužuje se Upravni odjel za razvojne projekte, društvene djelatnosti i lokalnu samoupravu Grada Ludbrega.

V.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskoga vijeća

Antun Šimić

**O b r a z l o ž e nj e**

Pravna osnova za donošenje ove Odluke sadržana je u Zakon o sustavu strateškog planiranja i upravljanja razvojem Republike Hrvatske (NN RH 123/17) i Zakonu o regionalnom razvoju Republike Hrvatske (NN RH 147/14, 123/17 i 118/18).

Strategija razvoja Grada Ludbrega 2021. - 2027. predstavlja temeljni strateški akt kojim se definira smjer razvoja Grada Ludbrega u navedenom razdoblju koje, ujedno, prati iduću financijsku perspektivu Europske unije. Važeći plan razvoja Grada Ludbrega jest Strategija razvoja Grada Ludbrega za razdoblje 2014.-2020. koja prestaje važiti iduće godine. Potrebno je izvršiti evaluaciju postignutih rezultata i ciljeva iz aktualne Strategije, detektirati razloge zbog kojih pojedini planirani projekti nisu realizirani te napraviti procjenu i plan aktivnosti za naredno razdoblje.

Ukoliko se u obzir uzme vrijeme potrebno za izradu i usvajanje strateškog dokumenta, jasno je da odluku o započinjanju tog procesa treba donijeti bez odgode.

Sukladno Zakonu o sustavu strateškog planiranja i upravljanja razvojem Republike Hrvatske, plan razvoja (strategija) jedinice lokalne samouprave predstavlja srednjoročni akt strateškog planiranja koji se izrađuje i donosi za razdoblje od pet do deset godina. Strategijom razvoja grada definiraju se posebni ciljevi za provedbu strateških ciljeva iz dugoročnih akata strateškog planiranja, i to poštujući načela točnosti i cjelovitosti, učinkovitosti i djelotvornosti, odgovornosti i usmjerenosti na rezultat, kao i načela održivosti, partnerstva i transparentnosti.

Također, postojanje strateškog dokumenta je nužan preduvjet za prijavu projekata na programe i natječaja sufinancirane iz europskih fondova.